cyanic-selkie/wikianc huggingface dataset:
Kraftfestivalen
I januar 2011 overtok Tommy Leret og Ronny Bergersen driften av Kraftfestivalen etter Kristian Aartun som hadde drevet festivalen siden 2007. Kraftfestivalen 2013 arrangeres fra 8. til 12. august.
Haavard Langseth
Haavard Ulvin Langseth (født 7. juli 1888, død 12. april 1968) var en norsk NKP-politiker, organisasjonsmann og redaktør.
Langseth studerte fra 1913 ved den tekniske høyskolen i Dresden i Tyskland. Han kuttet imidlertid studiene og begynte som anleggsingeniør ved Nordviken bruk på Hamar. Der ble han etter hvert direktør.
Fra 1917 var han medlem i Arbeiderpartiet og satt blant annet i DNAs og LOs sosialiseringskomite. Da DNA ville opprette egen «arbeiderhøyskole» ble det i 1920, som et første steg, startet tre-måneders dagskolekurs i Kristiania. Der var Langseth en av lærerne, - og en ung mann ved navn Einar Gerhardsen en av elevene.
Ved den store splittelsen i Arbeiderpartiet i november 1923 fulgte Langseth det nye Norges Kommunistiske parti. Der ble han fra 1923 til 1925 formann i fylkespartiet i Akershus. Våren 1925 var han NKP-representant ved det sjette plenum i Kominterns eksekutivkomite. Fra 1928 var han med i partiets politiske ledelse. Fra 1929 satt han i sentralstyret. Han ble gjenvalgt på partilandsmøtene både i 1932 og 1936.
Da NKP i 1929 lykkes å få tildelt fire plasser ved den såkalte Lenin-skolen i Moskva var Langseth en av dem som kunne ta fatt på studiene, et ni-måneders kurs ved MLS. I 1930 fungerte han også som lærer og underviste ved KUNMZ i fagene skandinavisk historie og politisk allmennkunnskap. Etter avsluttet kurs ble han i mai 1930 sendt utenlands av Komintern - på hemmelig partioppdrag til Island.
Sommeren 1930 returnerte han til Norge og arbeidet i NKPs sentrale partiledelse. Våren 1931 ble han formann i den Internasjonale Arbeiderhjelp og redaktør for organisasjonens blad Solidaritet. Han satt med dette formannsvervet til han sa det fra seg i 1934.
I 1936 var Langseth igjen tilbake ved skolene i Moskva, nå som lærer. Han tok over etter Just Lippe som leder av den skandinaviske seksjonen ved MLS og fungerte i denne stillingen til seksjonen ble lagt ned i 1937.
Da krigen kom til Norge satt Langseth i NKPs ledelse. Han deltok da partiet etter Tysklands angrep på Sovjet 22. juni 1941 samlet sentralkomitemedlemmene som fortsatt var på frifot. Han ble evakuert senere samme året. Langseth oppholdt seg resten av krigen i landflyktighet.
Etter krigen ble Langseth redaktør for NKPs nye teoretiske tidsskrift Vår Vei, som begynte å komme ut i april 1946.
I den bitre striden som utviklet seg i NKP fram mot det såkalte Furubotn-oppgjøret i 1949 tilhørte Langseth «Furubotn-fløyen». Han ble - som en av 22 partimedlemmer - ekskludert fra NKP på partiets landsmøte i februar 1950. Etter dette gikk imidlertid Furubotn-fløyen mer eller mindre i oppløsning, og Langseth distanserte seg politisk nokså snart fra Furubotn.
Da avisen Orientering i 1952 kom med sitt første prøvenummer var Langseth en av initiativtagerne.
Werner von Blomberg
Werner Eduard Fritz von Blomberg (født 1878 i Stargard, død av kreft i 1946 i Nürnberg) var tysk forsvarsminister og generalfeltmarskalk som deltok i første verdenskrig. Han var forsvarsminister i Hitlers regjering, men måtte trekke seg i 1938 på grunn av en skandale vedrørende hans nye kone. Hitler brukte dette som et påskudd for å bli kvitt Blomberg og dermed styrke sin egen makt innen det tyske forsvaret.
Blomberg ble trukket inn som vitne under rettsoppgjøret etter krigen.
Bakgrunn
Blomberg ble født i Stargard i Pommern som sønn av oberstløytnant Emil von Blomberg og hans ektefelle Emma (pikenavn Tschepe). Etter abitur ved Preußische Hauptkadettenanstalt i Berlin-Lichterfelde, begynte han i 1897 sin militære karriere som løytnant i et prøyssisk fusilier-regiment.
Blomberg gikk inn på Det prøyssiske krigsakademiet i 1904. Etter at han ble uteksaminert herfra i 1907, begynte han ved generalstaben i 1908.
I 1911 ble han utnevnt til hauptmann og var i slik stilling da første verdenskrig brøt ut.
Første verdenskrig
Under første verdenskrig tjenestegjorde han i en generalstabsfunksjon og i 1916 ble han utnevnt til major og generalstabsoffiser ved 7. arme. For sin innsats ved fronten, utmerket han seg på vestfronten og ble belønnet med den høyeste ordenen Pour le Mérite.
Mellomkrigstiden
I 1920 ble han utnevnt til oberstløytnant i Reichswehr og var stabssjef ved en kretskommando i Stuttgart og ble i 1923 utnevnt til oberst.
Han ble utnevnt til forsvarsminister i 1933 og var en av pådriverne for Adolf Hitlers oppgjør med SA som endte med de lange knivers natt 30. juni 1934. Bakgrunnen for hans engasjement mot SA var den utbredte og begrunnede frykten innen det militære for at det udisiplinerte SA skulle bli inkorporert og få en formell militær stilling i et opprustet Tyskland. Etter utraderingen av SAs ledelse forlangte Blomberg av alle militære at de skulle avlegge en personlig lojalitetsed til Hitler, noe som ble videreført resten av krigen.
Blomberg var en entusiastisk tilhenger av Hitler og ledet den militære opprustningen av Tyskland. I 1936 ble han utnevnt til generalfeltmarskalk, den første som Hitler utnevnte.
Han ble medlem av NSDAP i 1937.
Skandale
I 1938 giftet han seg 60 år gammel med en kvinne på 26 år som angivelig skulle ha vært prostituert og posert for pornografiske bilder. En lokal politimann, som til og med hadde eksemplarer av de kompromitterende bildene i hennes mappe, oppdaget dette da bryllupbildet ble publisert og rapporterte forholdet. Dette ble utnyttet for alt hva det var verdt av Blombergs rivaler i intrigemakeriet rundt Hitler. Hitler grep også dette påskuddet til å bli kvitt Blomberg, da han ikke støttet Hitler i de ekspansive planene og argumenterte mot at Tyskland skulle bli involvert i en ny krig.
Under trussel av at skandalen skulle bli offentliggjort, ble Blomberg forsøkt presset til å annullere ekteskapet, men da han nektet dette, måtte han trekke seg som forsvarsminister og leverte samtidig inn marskalkstaven. Blomberg og hustruen oppholdt seg deretter et år på øya Capri. Under andre verdenskrig holdt han seg diskret unna offentligheten og ekteparet bodde i et hus i fjellene ved Bad Wiessee, hvor han ble arrestert av de allierte i 1945. Han avla vitneprov i Nürnbergprosessen, men døde i Nürnberg i 1946 av kreft mens han var internert.
Flagg
Blombergs flagg for krigsminister og øverstkommanderende for de tyske styrkene.
Final Fantasy XI
Final Fantasy XI (ファイナルファンタジーXI) er det første spillet i Final Fantasy-serien som spilles online, et såkalt MMORPG.
Hovedtrekk
Handlingen i Final Fantasy XI foregår i verdenen Vana'diel. Når du starter å spille velger du en figur du vil være. Deretter får du valg angående utseende, navn og hjemby. Etter denne prosessen er ferdig blir du automatisk flyttet til en av serverne, hvis du kjenner noen som allerede spiller kan du imidlertid få en kode, et såkalt «world pass» som kan plassere deg i den du kjenner sin server.
I forhold til de tidligere Final Fantasy-spillene er ikke historien det mest sentrale. Det er sentralt, men på grunn av at spillet er et MMORPG, må historien gå litt til side for andre ting som samarbeidet.
Betaling
Siden dette spillet utvikles hele tiden, er du nødt til å betale en månedlig pris for å spille, €12.95 for første karakter, deretter €1.00 for de neste.
Tilleggspakker
Ettersom tiden har gått har flere tilleggpakker til Final Fantasy XI kommet ut. Disse er fra og med 16. mai 2011 alle inkludert i en kolleksjon: FINAL FANTASY XI: Ultimate Collection Abyssea Edition. Denne kolleksjons pakken inkluderer; Rise of the Zilart, Chains of Promathia, Treasures of Aht Urhgan , Wings of the Goddess, A Crystalline Prophecy: Ode of Life Bestowing, A Moogle Kupo d’Etat: Evil in Small Doses og A Shantotto Ascension: The Legend Torn, Her Empire Born. I tillegg i denne kolleksjonen følger de ekstra kamp områdene introdusert i 2010: Vision of Abyssea, Scars of Abyssea, og Heroes of Abyssea. Spillene finnes i Norge til Xbox 360 og PC, i Japan og USA kan du også få spillet til PlayStation 2.
Santa María de Garoña kjernekraftverk
Santa María de Garoña kjernekraftverk er et spansk kjernekraftverk som ligger ved byen Burgos i provinsen Burgos, region Castilla y León. Det eies av Iberdrola og Endesa SA.
Verket har én reaktor, som ble tatt i bruk 1971. Det er installert en total effekt på brutto 466 MW. I 2006 leverte verket 3,67 TWh elektrisk kraft. Virksomheten ble avsluttet 6. juli 2013.
Hamar park
Vinteren 2004–2005 fikk landskapsarkitektfirmaet Villbring i oppdrag av formannskapet i Hamar kommune å utarbeide en utredning av Hamar park som tok for seg ulike fremtidige utviklingsalternativer. Alternativene bestod av en enkel løsning, moderne park, historisk park og en kombinasjon mellom en moderne og historisk park. Høsten 2005 valgte formannskapet sistnevnte kombinasjonsalternativ og en hagearkeologisk utgravning ble gjort for å få en full oversikt over den opprinnelige andedammen. Hamar park har i de senere år blitt truet av byfortettning på grunn av dens sentrale beliggenhet noe som har ført til at det har blitt dannet et kontaktutvalg som jobber for å bevare og beskytte det eksisterende arealet og ruste opp parkens infrastruktur. Som et ledd i dette arrangeres det ofte gratiskonserter i sommersesongen.
Angrepet i Svinesund
Bakgrunnen
Krigsplanen som var utarbeidet av Karl XII av Sverige i Ystad, Skåne sørover i Sverige går ut på et knipetangsmanøver med 3 000 svenske soldater fra Värmland under kongen og 4 000 andre soldater fra Dalsland under generalløytnant Carl Gustav Mörner mot Christiania forutser et tredje oppdrag, sikringen av sjøledene nordover langs Oslofjorden over Svinesund. En forbindelse mellom Göteborg og Christiania skulle sikres av Ascheberg med hans 700 soldater og i forveien var det lagt ut store mengder tømmer på den svenske siden av sundet. Men byggingen av en flytebro måtte skje fra begge sider av sundet så brohodet inn i Norge mellom Fredrikstad i nordvest og Fredriksten i sørøst måtte dannes og dette oppdraget blir vanskelig.
Allerede ved slutten av mars til begynnelsen av april oppdaget norske tropper på streiftog de utplasserte tømmermengder ment for broslagning og ødelegger dette for å forhindre Ascheberg fra å kunne reise flytebroen som var planlagt. Det var altfor få menn til å beskytte dette og man var nødt til å bevare forbindelsen med generalløytnant Mörner gjennom Moss som var tatt og forlatt under det første slaget om Moss den 26. mars 1716.
Det var ikke før Karl XII hadde brutt opp fra beleiringen av Akershus festning den 30. april og kom til Torpum ved begynnelsen av mai det kom fortgang i arbeidet med flytebroen som blir ferdigbygget og satt i stand ved midten av mai for troppeforflytninger av flere regimenter fra Båhuslen. En beleiring av Fredrikshald, dagens Halden, tok seg opp og en sikringsgruppe mot utfall fra den sterke basen i Fredrikstad var nødvendig.
Angrepet
Planen var å engasjerer de svenske vaktpostene ved broen med ild fra artilleriprammen mens en mindre fregatt, «Den kronede Rose» skulle fra Sponviken fort angripe flytebroen fra sjøsiden. I mellomtiden vil norske mannskaper bryte opp flytebroen og åpnet sjøleden gjennom Svinesund.
Den 2. juni 1716 var det hørt to ganger ni skudd fra Fredriksten festning som signal for at angrepet skulle begynne. Fra Sponviken fort kom «Den kronede Rose» med 22 kanoner ut på sjøsiden, men det var vindstille så galeier måtte buksere fregatten mot Svinesund. Der oppdaget nordmennene at svenskene hadde anlagt sterke stillinger på den svenske siden av sundet med infanteri som også hadde artilleri med seg. Disse nye befestninger var Sundsborg skanser reist på den svenske kongens ordre for å beskytte flytebroen.
Under sterk beskytning med muskettild og mindre stykker røk slepetauene så fregatten uten styring drev sidelengs mot en tømmerlense som var lagt ut på vannet foran flytebroen. Det var ikke mulig å feste linene på nytt under den svenske ilden. Fregatten kunne ikke berges da store svenske styrker kom ut og entret «Den kronede Rose». Etter å ha ført vekk mannskapet på angivelige 70 mann måtte svenskene senket skipet fordi de kunne ikke føre den vekk i sikkerheten.
Mellomspillet
Nederlaget den 2. juni blir styrket av tapet av Sponviken fort som blir tatt under angrep av svenskene under general Delvig. Det var utplassert to morter på den svenske siden av sundet sammen med byggingen av Sundsborg skanser så kystfortet blir satt under et sterkt bombardement som var så effektiv at portene på fortet var slått helt ut.
Løytnant Günther måtte kapitulerte den 6. juni da general Delvig opplyste at hvis svenskene skulle se seg nødt til å løpe storm mot fortet vil det ikke blir gitt nåde til garnisonen på 80 soldater og dragoner. Med Sponviken fort var 16 verdifulle kanoner tatt og Günther var ført i fangenskap sammen med garnisonen. Karl XII aktuelt gjort det verre ved å gir den uheldige løytnanten som berget sine menn fra døden permisjon under løfte om å vende tilbake fra å ha vært hos nordmennene. Günther ble stilt for krigsrett etter han hadde blitt utvekslet med en svensk offiser i mellomtiden og blir dømt til avskjedigelse i unåde.
Flytebroen var sikret. Men fra sør kom Tordenskjold med den norske innenskjærs eskadren på to stykkpram, to fregatt og tre galeier. Da Karl XII mens slaget i Dynekilen pågikk den 8. juli 1716 var underrettet om den nye trusselen mot flytebroen, realisert han at hvis disse stykkprammer kunne stevnet inn i Svinesund vil det være vanskelig å forhindret dem fra å ødelegge flytebroen. Han gav ordre om umiddelbar retrett fordi landeveien forbi Fredriksten festning var ikke holdbar for rask forflytning med tungt materiell. Han foretrekket å være på den sikre siden fremfor å stolte på Sundsborg skanser langs Svinesund.
Det andre angrepet
Den norske innenskjærs eskadren var utmattet og i behov for reparasjon og etterforsyninger om morgen til den 9. juli ved Makö eller Magø ikke langt fra Dynekilen utenfor Svinesund. Den svenske motstanden hadde tatt på, spesielt på de større skipene i eskadren. Dessuten måtte Tordenskjold som eskadresjef avvente ordre fra viseadmiral Gabel og ikke minst den norske øverstkommandanten Lützow. Generalløytnant Lützow var til hans forsvar rask på avtrekkeren for allerede tidlig sendt han ut et brev som skulle fortest mulig nå Tordenskjold.
Men brevet var ett døgn forsinket fra Rolvsøy ved Fredrikstad av uvisste årsaker og da Tordenskjold leste brevet, hadde han ikke tid på seg for å få i stand eskadren. Retretten var allerede på gang idet brevet var kommet og man visste at den vil snart være overstått.
Med galeiene «Prins Christian», «Louise» og «Charlotte» fossrodde nordmennene fem kilometer mot Svinesund og tre kilometer videre lå flytebroen i et håp på å kunne overrasker svenskene på bevegelse på flytebroen og anvendt stor skade med deres skyts. Ved firetiden nådde Tordenskjold Svinesund og uten å vente eller å rekognosere slå inn i sundet. Der kom de under ild fra svenskene på sørsiden av Svinesund med et batteri.
Tordenskjold angrep djervt batteriet på en kolle og landsette sine menn som fordrev de svenske artilleristene og skulle fornagle kanonene som med holmen i Dynekilen da et svensk motangrep kom. Etter å ha kommet seg i sikkerhet ombord på skipene blir de sjokkert av svære brak med granater som kom fra morterskyts som var satt der for bombardementet av Sponviken fort. Uten å bli truffet da morter ikke var egnet mot skip pga. dårlig treffsikkerhet, kom de seg vekk.
Men 4 var døde og 4 andre såret. Tordenskjold som måtte avbrøt angrepet, fant senere at svenskene hadde senest ved kl. 3 dratt over flytebroen. Bare mindre enn to timer før. Ordren var kommet altfor sent.
Etterspillet
Tross alt var Tordenskjold i stand til å fullføre hans løfte om unnsetning. I tomrommet etter svenskenes retrett tok generalløytnant Lützow seg god tid med å flytte sine styrker sørover etter kongelige ordre. Frederik IV ønsket at hoveddelen av styrkene skulle bli stående bak Glomma inntil videre. Kontakt med Fredriksten festning og Halden over land var dermed oppnådd som et resultat av svenskenes retrett som hendt i god orden.
Men flytebroen var ikke oppbrutt. Lützow måtte avvente situasjonen på den andre siden av grensen for å iverksette større militæroperasjoner i den nære fremtiden. Karl XII ble kontaktet av sine menn som informerte ham at en stor militær styrke på 70 000 mann hadde samlet seg for en planlagt invasjon fra Sjælland. Dermed måtte svenskekongen i all hast dra sørover bort fra grenselandet mot Norge. Dermed beordret han ødeleggelsen av flytebroen den 22. august 1716, begrunnet sin avgjørelse av frykt for et norsk angrep over Svinesund mot Strömstad. Dermed skulle man stole på de nylige reiste stillinger i Sundsborg skanser langs Svinesund og mot Iddefjorden.
Andrei Zaharov
Andrei Zaharov (født 10. oktober 1975) er en moldovsk svømmer.
Han representerte Moldova under Sommer-OL 2004 i Athen, der han ble utslått i forsøksheatet på 200 meter medley.
Qatars herrelandslag i volleyball
Qatars herrelandslag i volleyball er det mannlige landslaget i volleyball for Qatar. Det representerer landet i internasjonale volleyballturneringer, og reguleres av Qatar Volleyball Association. Landslaget har deltatt i internasjonale turneringer siden 1982.
Wenche Halvorsen Stensrud
Wenche Halvorsen Stensrud (født 26. april 1954 i Fredrikstad ) er en norsk tidligere håndballspiller. Hun har 91 kamper for Norges kvinnelandslag i håndball i perioden juli 1978 til januar 1984 og gjorde 211 mål. Stensrud deltok i Håndball-VM 1982 for kvinner, der Norge kom på 7. plassen.
Stensrud (den gang Halvorsen) var toppscorer (skytterdronning) i Eliteserien i håndball for kvinner i sesongen 1982/83 (153 mål) og sesongen 1985/86 (168 mål), da hun spilte for Skjeberg IF.
Etter sin aktive karriere ble Wenche Stenrud håndballtrener. I ti år var hun landslagstrener for norske ungdomslandslag. I mange år (1995-2016 med opphold 2000-2004) arbeidet hun med videoanalyser for Norges kvinnelandslag i håndball , og ble i 2017 trener for det norske rekruteringslandslaget.
Zeptogram
Zeptogram er en SI-enhet for måling av masse. Symbolet for zeptogram er zg. Et zeptogram er lik 10−21 gram.
Og motsatt:
Ketil Martinsen
Ketil Martinsen (født 1966 i Fredrikstad) er en norsk tidligere ishockeyspiller som spilte back for moderklubben Stjernen Hockey og det norske landslaget. Martinsen spilte på Stjernen til 1993.
Rasjonal funksjon
Rasjonal funksjon er i matematikken, en funksjon som kan skrives som et forhold mellom to polynomfunksjoner.
En funksjon med en variabel, x, kan defineres ved denne formen:
hvor P og Q er polynom-funksjoner i x, og Q ikke er en nullfunksjon(f(x) = 0 ). Definisjonsmengden av f er mengden av alle punktene x hvor nevneren Q(x) ikke er null. Hvis x ikke er en variabel, men ubestemt, snakker en om rasjonale uttrykk i stedet for rasjonale funksjoner. Forskjellen mellom disse to begrepene er kun viktig i abstrakt algebra.
En rasjonal ligning er en ligning med to rasjonelle uttrykk som er satt lik hverandre. Disse uttrykkene adlyder de samme reglene som en brøk. Ligningene kan bli løst med kryss-multiplisering. Deling med 0 er udefinert, så en løsning som forårsaker formell divisjon på null vil bli forkastet.
Bruken av ordet "rasjonal" her har sammenheng med "ratio", et forhold mellom to størrelser, altså en brøk, tilsvarende at rasjonale tall er tall som kan skrives som en brøk.
Eksempler
Den rasjonale funksjonen (se bildet til høyre) er ikke definert på.
Den rasjonale funksjonen er definert for alle reelle tall, men ikke for alle komplekse tall, siden hvis x hadde vært pluss eller minus kvadratroten til minus 1, ville formell evaluering føre til divisjon på null.
Daler Kuziajev
Daler Adjamovitsj Kuziajev (russisk: Далер Адьямович Кузяев, født 15. januar 1993) er en russisk fotballspiller som spiller for den franske klubben.
Landslaget
Den 7. oktober 2017 fikk han sin første landskamp for mot.
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021.
Natálie Dianová
Natálie Dianová (født 1. januar 1989) er en tsjekkisk moderne femkjemper. Hun representerte landet sitt under Sommer-OL 2012 i London, der hun ble nummer 22.
Timorsjøen
Timorsjøen (indonesisk: Laut Timor, portugisisk: Mar Timor, engelsk: Timor Sea) er et randhav til Indiahavet, beliggende nord for Australia og sør for øya Timor. Sjøområdet i øst er Arafurasjøen, som er en del av Stillehavet. Den australske byen Darwin er den eneste store byen ved Timorsjøen.
Timorsjøen er 480 km bred, og dekker et område på 610 000 km². Dypeste punkt ligger i nordlige deler av sjøen, og er på 3300 meter.
Under Timorsjøen ligger det store olje- og gassforekomster. Australia og Øst-Timor er uenige om rettighetene til å utvinne peteroleumsforekomstene, da man ikke har kommet til enighet om en delelinje i Timorsjøen.
Mauritz Eriksson
Mauritz Eriksson (født 18. desember 1888 død 14. februar 1947) var en svensk skytter som deltok i flere olympiske leker, 1912 i Stockholm, 1920 i Antwerpen og 1924 i Paris.
Eriksson ble olympisk mester i skyting under OL 1912 i Stockholm. Han var med på det svenske laget som vant lagkonkurransen rifle 300 meter med 5655 poeng foran Norge med 5605. De andre på laget var Hugo Johansson, Erik Blomqvist, Bernhard Larsson, Carl Björkman og Gustaf Adolf Jonsson. Det var sju lag som deltok og det var seks mann på hvert lag. Eriksson skjøt totalt 976 poeng som var det beste resultatet på det svenske laget. Han var også med på det svenske laget som kom på tredjeplass i lagskytingen med armégevær. Åtte år senere, under OL 1920 i Antwerpen, kom han på andreplass på 600 meter armégevær liggende bak sin landsmann Hugo Johansson, han tok også to bronsemedaljer i lagskyting.
So Far – So Good
So Far – So Good er et samlealbum med Paperboys, utgitt i 2006. Albumet lå 14 uker på VG-lista og endte med 4.-plass som beste plassering.
Waldbröl
Waldbröl er en by i sør i delstaten Nordrhein-Westfalen i Tyskland. Byen ligger omtrent 50 kilometer øst for storbyen Köln.
Min barndoms jul
Teksten
over øde torp og bygdas gamle vei, dalte sakte snøkrystaller i en verden fylt av lys ja, jeg husker godt min egen barndomsjul. ''Ref: Ja, min barndomsjul jeg alltid minnes, strålende vakker og høytidsfull den var. Klokker klinger og stjerner lyser klart, jeg min barndomsjul har kjær.'' der gikk livet støtt sin gamle vandte gang. Over skogene og berget lyser stjerner like klar, når det ringes inn til jul og kirkegang. hennes avskjedsord de husker jeg så vel: Tenk om blott jeg kunne bære deg i armene som før for å verne om deg arme barnesjel. over skog og fjell står månen stor og klar. Til min hjembygdsgård og enger mine tanker stadig går, til mitt gamle hjem og til min barndoms jul.
Aksel Steen
Aksel Severin Steen (født 26. juni 1849 i Kristiania, død 11. mai 1915) var en norsk meteorolog og jordmagnetiker.
Han ble etter cand.real. 1873, ansatt ved værvarslingstjenesten i Meteorologisk institutt der han ble soussjef 1900, og fra 1913 til sin død i 1915, direktør. Han etterfulgte da Henrik Mohn som hadde vært direktør siden 1866. Steen var i 1882 leder for observatoriet i Bossekop, som var Norge sitt bidrag til det første polaråret. Etter at professor Fridtjof Nansen kom tilbake fra Fram-ekspedisjonen analyserte Steen de innsamlede magnetdata. Da Roald Amundsen reiste med Gjøa 1903–1906 ordnet Steen med magnetisk utstyr. Steen døde i 1915 og ble etterfulgt av Theodor Hesselberg.
Florida holdeplass
Florida holdeplass er en bybaneholdeplass på Bybanen i Bergen. Holdeplassen ligger på Marineholmen i Bergenhus bydel like nord for Gamle Nygårdsbro, og åpnet 22. juni 2010 sammen med resten av holdeplassene på Bybanen.
På Marineholmen ligger blant annet vitensenteret VilVite og Høyteknologisenteret med Universitetet i Bergen og mange bedrifter med til sammen over 2 000 arbeidsplasser, det er forventet å øke til 4 000 i 2020. Nord for holdeplassen ligger Nygårdsparken en park i engelsk stil.
Kikuyuer
Kikuyuer er Kenyas største etniske gruppe. Språket deres heter kikuyu.
Det er om lag 7,4 millioner kikuyuer i Kenya, noe som tilsvarer ca. 22 % av landets befolkning. Mange kikuyuer er bønder og dyrker det fruktbare sentrale høylandet.
Ordet kikuyu kommer fra kikuyuspråkets gĩkũyũ, i for eksempel agĩkũyũ (navnet på folket). Ifølge en legende er Gikuyu også navnet på en av Guds sønner og også den som har gitt dette folk dets navn. Av Gud fikk Gikuyu de fruktbare sletter omkring Mount Kenya.
Folkegruppen er blant annet kjent fra Karen Blixens erindringsbok Den afrikanske farm.
Muskötunnelen
Muskötunnelen (svensk: Muskötunneln) er en undersjøisk veitunnel i Sverige. Tunnelen forbinder øyene Muskö og Yxlö i Haninge og Nynäshamn kommuner i Stockholms län. Sammen med resten av Muskövägen (vei 539) binder den Muskö til fastlandet. Tunnelen er 2,960 meter lang og ble åpnet i 1964 etter 4 års byggetid. Den når 66 meter under havet og har ett løp med ett kjørefelt i hver retning. Muskötunnelen ble bygd av det svenske forsvaret, som hadde flere store installasjoner på Muskö, blant annet marinebasen Musköbasen.
Muskötunnelen var Sveriges lengste tunnel da den ble åpnet, og også Nordens lengste veitunnel i noen måneder fram til Røldalstunnelen i Norge ble åpnet. (På det tidspunktet fantes det lengre jernbanetunneler i Norge, men ikke i Sverige.) Da tunnelen var ny hadde man store problemer med vannlekkasjer. På det meste lekket 28 000 liter vann i timen inn i tunnelen, men ved hjelp av diverse tetningsmetoder er lekkasjen redusert til 7,000 liter i timen i dag. Forsvaret har redusert sin aktivitet på Muskö, og tunnelen er derfor mindre viktig for forsvaret i dag enn den var tidligere.
Tunnelen er Sveriges dypeste veitunnel.
Dvergmål (1993-album)
Dvergmål er et musikkalbum med Ym:stammen, utgitt i 1993. Det er en nyutgivelse av albumet Dvergmål fra 1987, med 10 bonusspor.
Bunad
Bunad er en fest- og høytidsdrakt som har bakgrunn i en folkedrakt (også kalt nasjonaldrakt). Fra 1930-tallet har kostbare bunader fra ulike landsdeler i Norge gradvis blitt et vanlig statusantrekk ved høytidelige markeringer, særlig blant kvinner.
Carl Björkman
Carl August Björkman (født 31. desember 1869 død 4. februar 1960) var en svensk skytter som deltok i de olympiske leker 1912 i Stockholm. Björkman ble olympisk mester i skyting under OL 1912 i Stockholm. Han var med på det svenske laget som vant lagkonkurransen rifle 300 meter med 5655 poeng foran Norge med 5605. De andre på laget var Mauritz Eriksson, Hugo Johansson, Erik Blomqvist, Bernhard Larsson og Gustaf Adolf Jonsson. Det var sju lag som deltok og det var seks mann på hvert lag. Björkman skjøt totalt 954 poeng som var det fjerde beste resultatet på det svenske laget. Han var også med på det svenske laget som kom på tredjeplass i lagskytingen med armégevær.
Bunad
«Bunad», av norrønt búnaðr som opprinnelig betyr «utstyr», er et nyord som fra 1900-tallet har blitt brukt om flere typer klesdrakter i Norge, først og fremst om moderne, historiserende festdrakter i nasjonalromantisk tradisjon. Disse ble konstruert i første halvdel av 1900-tallet og ble inspirert av regionale drakter hos den norske bondebefolkningen på 1700–1800-tallet, antrekk og plagg som på sin side var etterlikninger av tidligere europeisk klesmote.
Terminologi
I folkedrakt-forskning skiller man mellom «bunad» og «folkedrakt», der «folkedrakt» er den lokale klesdrakt fra tidligere tider, med alle sine variasjoner og bruksmåter, mens «bunaden» kun er i bruk som festantrekk.
Mens fagterminologien skiller mellom «bunad» og «folkedrakt», ses «bunad» også brukt upresist som en samlebetegnelse, særlig når autentiske folkedrakter også brukes som moderne festdrakter. Begrepet «bunad» kan derfor brukes om svært forskjellige former for klesplagg: alt fra genuine folkedrakter fra 1800-tallet til nykonstruerte plagg uten særlig historisk forankring, men som gir skinn av å være «bondedrakter».
Historie og bakgrunn for bunader i Norge
Interessen for folkedrakter har sin bakgrunn i nasjonalromantikken på 1800-tallet, og var ikke bare et norsk fenomen: I hele Skandinavia og mye av Sentral-Europa, særlig det tyskspråklige Europa, var det blant datidens overklasse stor interesse for bondebefolkningens klesdrakter og andre sider ved bondekulturen, som ble sett på som autentisk uttrykk for nasjonens historie. I stor grad bygget folkedraktene i de ulike landene på felleseuropeiske moter fra 17–1800-tallet. Forkleet som ses på mange norske bunader, er likevel et typisk trekk fra renessansen og reformasjonstiden. Det kom inn i motebildet på 1500-tallet.
I Norge førte denne nasjonalromantiske impulsen til norskdomsbevegelsens arbeid med å rendyrke og gjenskape det man opplevde som autentisk norsk som et bidrag i kampen for unionsoppløsningen. Det dreide seg ikke bare om et romantisk svermeri for den gamle bondekulturen som var i ferd med å forsvinne, men aktivt arbeid med tegne opp gamle drakter og skape nye «bondedrakter» fra begynnelsen av 1900-tallet, med Hulda Garborg som pådriver. Frem til første verdenskrig ble ofte nylig avlagte plagg tatt i bruk som bunad, eller mønster for bunader. Ordet man tok i bruk for å betegne disse nye draktene var «bunad», som i sin moderne form er et nyord, men har røtter i det norrøne búnaðr («utstyr til hushold», «klær») - der ordet «drakt» kommer av middelnedertysk dracht (moderne tysk Tracht), avledet av verbet dragen (moderne tysk zu tragen = å bære).
José Cabrera kjernekraftverk
José Cabrera de Garoña kjernekraftverk, eller Central Nuclear de Zorita, er et spansk kjernekraftverk som ligger ved byen Almonacid de Zorita 70 km øst for Madrid, i provinsen Guadalajara, region Castilla-La Mancha. Det eies av Unión Fenosa SA.
Verket har én reaktor, som ble tatt i bruk 1969 og som nå utfases. Det er installert en total effekt på brutto 150 MW. I 2006 leverte verket 0,39 TWh elektrisk kraft. Anlegget er stengt siden våren 2006.
Bunad
Historie og bakgrunn for bunader i Norge
Mens «bunadbevegelsen» i Norge begynte i det små, drevet frem av intellektuelle, nasjonalt orienterte miljøer, fikk den et større folkelig gjennomslag fra 1930-tallet. Det var likevel først i etterkrigstiden at bunaden fikk det gjennomslaget den har i dag. Norge skiller seg ut i forhold til andre europeiske land ved at den nasjonalromantiske interessen for folkedrakter, historiserende drakter og «bondekultur» fikk et mer varig gjennomslag enn ellers i Europa, der slike sysler for det meste gikk av moten langt tidligere.
Liber Usualis
Liber Usualis eventuelt Liber usualis (bruksboken) er en bok med de mest alminnelige gregorianske sanger fra den romersk-katolske tradisjon, sammensatt av munkene i Solesmes-klosteret i Frankrike.
Attogram
Og motsatt:
Bunad
Moderne bruk av bunad og folkedrakt i Norge
Det var folkedansbevegelsen tidlig på 1900-tallet som begynte med både rekonstruksjoner og konstruksjoner av drakter, til dels basert på lokale tradisjoner, og samtidig gav disse plaggene navnet «bunad». Hulda Garborg og Klara Semb var sentrale i dette arbeidet. Dette arbeidet hadde imidlertid sin bakgrunn i en generell interessebølge for folkedrakter som man fant i nasjonalromantiske miljøer i hele Skandinavia og Tyskland fra slutten av 1800-tallet.
Liber Usualis
En omfattende introduksjon forklarer hvordan de middelalderlige musikknotasjonene leses og fortolkes (kvadratiske noter med neumer). En omfattende innholdsfortegnelse gjør det lett å finne et spesifikt stykke.
Bunad
Moderne bruk av bunad og folkedrakt i Norge
I det tidlige arbeidet med å skape nye «bunader» brukte man flere kilder, blant annet gamle, eksisterende drakter og billedmateriale slik som Johan F. L. Dreiers folkedraktakvareller og Johann Heinrich Senns kobberstikk av Dreiers arbeider fra starten av 1800-tallet. Draktene som ble laget, var imidlertid ofte ikke autentiske rekonstruksjoner, men forenklede utgaver. Samtidig begynte man et systematisk arbeid for å lage nye drakter, ofte nokså fritt basert på tradisjon. Mange «lokale» bunader ble laget etter samme mal, og med små variasjoner. Mange av draktene som i dag selges som «bunader», er i stor grad konstruert på 1930- og 1940-tallet, eksempelvis «Oslobunaden» fra 1947.
Liste over Nasjonalforsamlingens presidenter (Saint Kitts and Nevis)
Nasjonalforsamlingens president er leder for Saint Kitts og Nevis' parlament.
Bunad
Moderne bruk av bunad og folkedrakt i Norge
Det er folkedraktene som er forbildet for bunadene, og mange av dem gjenspeiler, i større eller mindre grad, felles europeiske klesmoter fra 1700-tallet og tidlig 1800-tall, pluss forkleet som var et moteplagg på 1500-tallet. Folkedrakter fra Norge har derfor store likhetstrekk med folkedrakter fra andre land som Danmark, Sverige og Tyskland.
I 1947 ble det opprettet en offisiell institusjon for å veilede i spørsmål angående norske bunader – «Landsnemnda for Bunadspørsmål» (nå kjent som Norsk institutt for bunad og folkedrakt)
I tiden mellom 1930- og 1950-tallet ble det gradvis vanlig i noen miljøer å bruke bunad som klesdrakt ved feiring av høytidsdager; for eksempel nasjonaldagen (17. mai) eller bryllup. Rundt halvparten av kvinnene i Norge velger bunaden på 17. mai. Bunader (og folkedrakter) er også sterkt tilknyttet folkedans og folkemusikk.
De mest populære bunadene er fra Gudbrandsdalen, Hardanger, Telemark og Nordland. I 2013 var det bunader til en verdi av mer enn 30 milliarder kroner i norske hjem.
Et fenomen de siste årene er såkalte «Kina-bunader», bunader produsert i Kina og solgt til langt lavere priser enn tradisjonelle norske bunader. Kritikere mener en slik praksis undergraver bunadens status som tradisjonsbasert kulturuttrykk og at man risikerer at bunadkunnskapen og -håndverkstradisjonen i Norge forvitrer.
Festdrakter er også blitt populære, med friere regler, gjenbruk og redesign og enkle mønstre folk kan sy selv. Det er også kommet kjønnsnøytrale bunader som blander uttrykk fra mannsbunad og kvinnebunadene.
I 2021 kommer bunaden i kategorien «miljøversting», slik EU ser det. Bruk av ull, bomull og silke som er materialer brukt i bunadene, er angivelig det som setter størst miljøavtrykk. Husfliden argumenterer for at standarden er bestemt av tekstilindustrien som i hovedsak bruker syntetiske stoffer som polyester, som er basert på olje, og at forurensingen skapt av dette ikke er regnet med.
Rogass
Rogass er Norges lengste sammenhengende høytrykks- og lavtrykks forsyningssystem for naturgass. Det har en total transportkapasitet på opptil 1500 millioner Sm³ naturgass i året, det vil si rundt 16 TWh gassenergi. Røranlegget ble bygget i perioden 2002 til 2004 av Lyse Gass som er et datterselskap i Lysekonsernet. Rogass går fra gassterminalen på Kårstø, gjennom Ryfylkebassenget med grenrør til Ryfylkeøyene Rennesøy, Finnøy, Talje og Fogn, og frem til landsfallpunktet i Risavika i Sola kommune på Nord-Jæren.
Ski-VM 2023 – 15 kilometer fri teknikk menn
15 kilometer fri teknikk menn under Ski-VM 2023 ble arrangert 1. mars 2023.
Regjerende verdensmester på 15 km fra 2021 var Hans Christer Holund fra Norge. 15 km i 2021 var i fri teknikk.
Resultater
Rennet startet klokka 12:30, og ble arrangert med intervallstart.
Anton Carl Ludwig von Tabouillot
Antoine Charles Louis de Tabouillot eller Anton Carl Ludwig von Tabouillot (født 26. desember 1775 i Verdun i Frankrike, død 17. februar 1813 i Essen i Westfalen) var en franskfødt adelsmann, godseier, kongelig prøyssisk kaptein og borgermester (maire) i Essen under Det første franske keiserdømme.
Liv
Tabouillot stammet fra en fransk adelsslekt fra Regret ved Verdun, hvis stamtavle begynte med den kongelige franske procureur Claude de Tabouillot (født 1630). Louis de Tabouillot var sønn av conseiller du roi Louis François de Tabouillot og Anne de Grandfèbre. Under den franske revolusjon ble familiens eiendom beslaglagt og moren giljotinert i Paris i 1794. Louis de Tabouillot flyktet i 1793 til Preussen, der han i 1795 ble sekondløytnant i den prøyssiske armé. Han forlot hæren som kaptein i 1810.
21. mai 1811 ble han utnevnt av de franske myndighetene til borgermester (maire) i Essen, som i 1806 ble okkupert av franske tropper og innlemmet i Storhertugdømmet Berg, en fransk-napoleonsk klientstat under Napoleonskrigene med Napoleon Louis Bonaparte som storhertug. Han ble offisielt innsatt i embedet den 31. mai og var borgermester til sin tidlige død i 1813.
Han ble gift i 1802 i Essen med Johanna von Brüning (1777–1835). De var foreldre til Franz Georg Karl Wilhelm von Tabouillot (f. 1803), som var dommer i Münster. Sistnevnte var gift med Karoline Luise Alexandrine von Scheibler, en etterkommer etter filosofen Christoph Scheibler (1589–1653). Deres sønn var premierløytnant Ferdinand Franz Ludwig Heinrich Johann von Tabouillot genannt von Scheibler (1840–1869). Etterkommerne brukte den sistnevnte skrivemåten av familienavnet.
Tabouillot har etterkommere i Tyskland, Spania og Skandinavia.
Albert Sutanto
Albert Sutanto (født 24. desember 1975) er en indonesisk svømmer.
Han representerte Indonesia under Sommer-OL 2004 i Athen, der han ble utslått i forsøksheatet på 200 meter medley.
Elin Ørjasæter
Elin Ørjasæter (født 1962) er en norsk rådgiver, lektor, forfatter og foredragsholder.
Ørjasæter ble cand.philol. fra Universitetet i Oslo i 1989 med hovedfag i samfunnsgeografi.
Hun arbeidet frilans som bokanmelder i Dagbladet i sine yngre år (1977–1980) og arbeidet deltid for NTB under studiene. Fra 1989 til 1994 jobbet hun som forhandler og avdelingsleder for PRIFO. I 1994 fikk hun stillingen som informasjonssjef i Sparebanken NOR. Hun ble der frem til 1998 og var deretter noen år «hodejeger» i selskapene Mercuri Urval og Hartmark Consulting. I 2000 etablerte hun Ørjasæter A/S som startet innenfor medier/teknologi og deretter spesialiserte seg innenfor topplederstillinger i kulturlivet, da med ektemannen som aktiv medeier. Høsten 2004 solgte Ørjasæter og Horvei Ørjasæter AS til det nystartede Visindi, etablert av tre utbrytere fra Mercuri Urval. Hun var personaldirektør i Damm forlag 2005-2007. Etter en kort periode igjen som «hodejeger» i Hartmark Consulting i 2007, arbeidet hun fra 2007 til 2012 som kommentator i økonominettavisen E24. I 2012 ble hun kommunikasjonsrådgiver for Burson-Marsteller, men sluttet der etter bare tolv uker. I 2012 ble hun ansatt som førstelektor og fra 2019 som dosent ved Institutt for ledelse og organisasjon ved Høyskolen Kristiania.
Ørjasæter har deltatt i en rekke TV-program som politisk debattant og kommentator innen arbeidsliv, og i talkshows som Skavlan og Nytt på nytt. Hun har også deltatt to sesonger av dokusåpen Luksusfellen på TV3 og som Jon Hustads makker i det selverklært «høyrevridde» aktualitetsprogrammet Harde Fakta som gikk høsten 2012 på TV 2. De senere årene har hun i tillegg til politisk debatt også deltatt i underholdningsprogrammer, blant annet i Skal vi danse høsten 2021.
Hun debuterte som forfatter i 1992 med barneboka Larry, som fikk Debutantprisen og ble oversatt til svensk, dansk, tysk og nederlandsk. Hennes andre barnebok var Ikke ta Maika som utkom i 1994. De senere årene har hun skrevet fagbøker om ledelse og arbeidsliv.
Hun har hatt styreverv i Litteraturfestivalen på Lillehammer og i Olav Thon Eiendom ASA og satt i Kringkastingsrådet fram til hun trakk seg 28. august 2017.
Ørjasæter er datter av litteraturkritikerne Tordis Ørjasæter og Jo Ørjasæter. Hun er gift med forfatter Nils Gullak Horvei.
(I’ve Had) The Time of My Life
«(I've Had) The Time of My Life» er en sang fra 1987 med tekst av Franke Previte og musikk av John DeNicola og Donald Markowitz. Den ble spilt inn av Bill Medley og Jennifer Warnes som temasang for filmen Dirty Dancing fra samme år. Sangen har vunnet en rekke priser, inkludert et akademi Pris for beste originale sang, en Golden Globe-pris for «beste originalsang» og en Grammy-pris for beste popsang av en duo eller gruppe. I 2004 ble sangen rangert som nummer 86 på AFIs 100 Years...100 Songs-liste over tidenes største amerikanske filmsanger.
Nokian Tyres
Nokian Tyres (Nokian Renkaat) er en finsk dekkprodusent. Selskapet var opprinnelig en del av Nokia-konsernet, men ble skilt ut som et eget selskap i 1988 og byttet da navnet til Nokian tyres. Selskapet ble notert på børsen i Helsingfors i 1995. Selskapet produserer blant annet dekkmerket Hakkapeliitta. Dekkforhandlerkjeden Vianor inngår i konsernet. Nokian Tyres har dekkfabrikker i Finland og Russland.
Sælør
Sælør (også kalt Sæløer eller Sæløyene) ligger rett sør for Korshamn i innseilingen til Grønsfjorden i Lyngdal kommune i Agder. Sælør består av øyene Sælør vestre og Sælør østre, som i 1966 ble forbundet av en molo og tilsammen er på omtrent 580 dekar.
Sælør er kanskje mest kjent for kongebesøkene sine. Olav den hellige overvintret her i 1028, og Magnus den gode skal ha besøkt øya i 1047. Det er funnet rester av en noe man mener kan være en kirke bygget av Olav den hellige under overvintringen.
Det er også funnet flere gamle vrak rundt Sælør, noen datert så langt tilbake som til 1300-tallet, noe som har ført til dykkeforbud rundt øyene.
Agnus Dei (andre betydninger)
Agnus Dei (latin for «guds lam») kan vise til:
Yottagram
Yottagram er en SI-enhet for måling av masse. Symbolet for yottagram er Yg. En yottagram er lik 1024 gram.
Og motsatt:
1794
Dødsfall
1700-tallet
Eremitasjen
Eremitasjen er et statlig museum i St. Petersburg, Russland. Det er et av de største og eldste museer for kunst- og kulturhistorie i verden. Den enorme eremitasjesamlingen strekker seg over seks bygninger, hvorav Vinterpalasset er den mest kjente. Kunstsamlingen inneholder blant mye annet arbeider av Michelangelo, Leonardo da Vinci, Rubens, Rembrandt, Monet, Rodin, Renoir, van Gogh, Gauguin, Picasso og Matisse. De russiske kronjuvelene har også sin plass i samlingen sammen med Fabergés berømte juvelkunst. Eremitasjen inneholder også verdens største samling av gammelt gull fra Øst-Europa og Vest-Asia.
Sognorus
Sognorus er en slekt av små, rødlige eller brunlige biller som blit plassert i familien kortvinger.
Utseende
Små, rødaktige eller gulaktige biller, bakkroppen er mye bredere enn forkroppen.
Eremitasjen
Samlingen i Eremitasjen består av mer enn 3 millioner gjenstander. I 2009 hadde museet 2,426,203 besøkende.
MS «SuperSpeed 2»
MS «SuperSpeed 2» er en bilferge eid av det norske rederiet Color Line. Skipet hører til Superspeed-klassen. Skipet ble bygd ved Aker Yards i Raumo i Finland i 2008, og erstattet MS «Peter Wessel» i ruten Larvik–Hirtshals. Fartøyet har en marsjfart på 27 knop, og tilbakelegger strekningen mellom Norge og Danmark på 3 timer 45 minutter. Skipet har flere taxfree-butikker og tre restauranter/barer.
Eremitasjen
Bygningene
Opprinnelig var samlingen plassert i én bygning, den lille eremitasjen. I 1787-92 tegnet arkitekt Giacomo Quarenghi en fløy som da ble reist langs vinterkanalen. Denne fløyen var en etterligning av loggiaen i Vatikanpalasset i Roma, som var tegnet av Donato Bramante og dekorert med fresker av Rafael.
Nikolaj I ga den nyklassisistiske, tyske arkitekten Leo von Klenze i oppdrag å tegne en bygning til den offentlige delen av museet. Selve byggingen pågikk i 1842-51 under ledelse av Vasilij Stasov og Nikolaj Jefimov og tok opp i seg Quarenghis fløy med de rafaelske loggiaene.
MS «SuperSpeed 2»
Den 19. juni 2008 ble skipet døpt i Larvik, samtidig som Color Lines nye terminal ble åpnet. Gudmoren var Mille-Marie Treschow. Dagen etter, den 20. juni, hadde «SuperSpeed 2» sin jomfrutur til Hirtshals.
Eremitasjen
Samlingene
Den vesteuropeiske kunstsamlingen består av malerier, skulpturer og brukskunst fra det 13. til det 20. hundreåret. Verkene er utstilt i rundt 120 rom i første og andre etasje i de fire bygningene. Tegninger og trykk blir vist frem i skiftende utstillinger.
MS «SuperSpeed 2»
MS «SuperSpeed 2» sitt søsterskip, MS «SuperSpeed 1», ble i mars 2008 satt inn på ruten Kristiansand – Hirtshals.
Mhairi Spence
Mhairi Spence (født 31. august 1985) er en britisk moderne femkjemper. Hun representerte landet sitt under Sommer-OL 2012 i London, der hun ble nummer 21.
MS «SuperSpeed 2»
54 av passasjerlugarene er reservert for yrkessjåfører. I tillegg til hovedmotorene, har skipet 4 hjelpemotorer, hver med ytelse 3 000 kW.
Eremitasjen
Italiensk renessanse
Blant kunstnere fra den italienske renessansen som er representert, finner man Giorgione, Tizian, Paolo Veronese og verk som «Madonna Benois» og «Madonna Litta», som begge har vært tilskrevet Leonardo da Vinci eller hans lærlinger. Andre verker fra renessansen er malerier, skulpturer, majolica og gobeliner fra Italia på 1400- og 1500-tallet, blant dem «Conestabile Madonna» og «Madonna med den skjeggløse St. Josef» av Rafael. thumb|left|[[Rembrandts «Danaë» fra 1636 Olje på lerret 185 × 203 cm
MS «SuperSpeed 2»
Lørdag 27. mai 2023 (pinsehelgen) kolliderte fergen med moloen i Hirtshals på dagens siste overfart til Danmark da den skulle legge til. Skipet fikk skader over vannlinjen og seilte for egen maskin til verftet for vurdering av skaden. Dette førte til kansellering av alle seilinger mellom Larvik og Hirtshals for rederiet i flere dager.
Eremitasjen
Italiensk renessanse
15. juni 1985 ble maleriet angrepet av en person som kastet svovelsyre på lerretet og skar det opp med kniv. Restaureringen startet umiddelbart og var ferdig i 1997. Maleriet henger nå bak panserglass. ]]
Göran Zachrisson
Göran Zachrisson (født 14. mai 1938 i Stockholm, død 11. august 2021 i Stockholm ) var en svensk golfjournalist og TV-kommentator. Han var kjent for sin golfkunnskap og sin spesielle fortellerteknikk.
Eremitasjen
Italiensk og spansk malerkunst
Blant malerier fra det 16. til det 18. hundreåret malt i Italia og Spania finnes arbeider av blant andre Paolo Veronese, Tintoretto, Diego Velázquez, Bartolomé Esteban Murillo og El Greco. Michelangelo er representert med «Smiskende gutt».
Qatars kvinnelandslag i volleyball
Qatars kvinnelandslag i volleyball er det kvinnelige landslaget i volleyball for Qatar. Det representerer landet i internasjonale volleyballturneringer, og reguleres av Qatar Volleyball Association. Landslaget har deltatt i internasjonale turneringer siden 2011.
Eremitasjen
Italiensk og spansk malerkunst
I tillegg finnes verker av Caravaggio, Annibale Carracci, Luca Giordano, Salvatore Rosa, Gianmaria Crespi, Tiepolo og Francesco Guardi.